**BIOLOGIJA  
ČET, 19.03.2020.**Nastavljamo s očuvanjem zdravlja dišnog sustava.  
Za početak u bilježnicu napišite „Ponavljanje“ (može prednja strana bilježnice) i prepišite donju piramidu te unesiteponuđene pojmove prema uputi koja je dana u zadatku. (Zadatak ne morate prepisivati). Na taj način utvrdit ćete koje dijelove gradiva morate još ponoviti.

**Piramida pojmova**

**Zadatak:** Razvrstaj ponuđene pojmove u piramidu tako da na dnu piramide budu pojmovi koje znaš najbolje objasniti prema manje poznatim pojmovima ili pojmovima koje uopće ne razumiješ. Ne moraš ispuniti sve katove.

**Pojmovi:** plućno disanje, stanično disanje, ždrijelo, plućni mjehurići, glasnice, dušnik, difuzija plinova, udisaj, izdisaj, međurebreni mišići, ošit, zračne vrećice, uzdušnice, škrge, koža, puči, odnos površine i volumena, aerobni i anaerobni uvjeti, pluća

Nakon što ste to odradili otvorite udžbenik na str.75 te pročitajte prvi odlomak i slijedite donje upute**.**

**Vođeno čitanje teksta**

**Uputa:** Pročitaj odlomak Kako očuvati zdravlje dišnog sustava (*udžbenik, str.75.)*

Prilikom čitanja uoči i razmisli:

* Što se događa s organizmom nakon već tri minute bez kisika.
* Što može izazvati zastoj kod disanja.
* Kako možemo pomoći malom djetetu, a kako odrasloj osobi uslijed gušenja.
* Koju osobu stavljamo u bočni položaj.

Napišite naslov u bilježnicu: Kako očuvati zdravlje dišnog sustava  
🡪prepišite koja je Prva pomoć kod gušenja

**Prva pomoć kod gušenja**:

- osloboditi dišne puteve, dijete okrenuti naglavačke, a kod odrasle osobe primijeniti Heimlichtov zahvat

- onesviještenu osobu staviti u bočni položaj

Nakon toga posjetite sljedeću poveznicu te pročitatjte sadržaj koji se odnosi na Disanje čovjeka i bolesti dišnog sustava.  
<https://edutorij.e-skole.hr/share/proxy/alfresco-noauth/edutorij/api/proxy-guest/107ef1c9-eed8-4aa3-a4d9-30bd7cfe43cb/biologija-8/m04/j04/index.html>  
  
Sljedeće što morate učiniti je uz pomoć teksta na str.75. , 76. i 77. izdvojiti bolesti dišnog sustava.  
Za svaku bolest napisati tko je uzročnik, koji su simptomi, kako je liječimo i jeli bolest zarazna ili nezarazna. Pomoć u ovom zadatku vam može biti i gore navedeni link gdje se na kraju nalaze bolesti i upisani su uzročnici, simptomi i kako se liječi.  
  
Npr.ovako to može izgledati  
 Prehlada  
- uzročnik: virus

-simptomi: povišena temp., bol u grlu, kašljanje, glavobolja  
-kako je liječimo: ublažavanjem simptoma  
-zarazna

Prilažem vam i odgovarajuću prezentaciju koja vam isto može pomoći u shvaćanju ovog gradiva. Na njoj imate i dva kviza s e-sfere pa možete riješiti za ponavljanje.

Nakon što ste to napravili možete pročitati zadnji odlomak na 77.str. te utvrditi kako i gdje se formira glas (glasnice) te prepišite dalje ispod bolesti bitno za glasnice.  
  
 **Organi za glas** – grkljan i glasnice, a pri oblikovanju glasa sudjeluju još i jezik, zubi i usna šupljina

Kako bi utvrdili gradivo današnjeg sata riješi zadatke u RB. str 61., 62., 63. (Ne morate mi to slati)

DOMAĆA ZADAĆA (To su zadaci za ponavljanje koji objedinjuju ovu cjelinu Disanje. Imate vremena riješiti do idućeg četvrtka. Piši odgovore punim rečenicama sa stražnje strane bilježnice. Nije potrebno pisati pitanje.)  
  
1. Nabroji dijelove dišnog sustava.

2. Opiši građu pluća.

3. Objasni kako veličina plućnih mjehurića utječe na difuziju plinova.

4. Usporedi udisaj sa izdisajem.

5. Objasni na primjeru nekoliko životinja različite načine disanja.

6. Objasni način izmjene plinova kod riba.

7. Objasni važnost škržnih listića koji grade škrge.

8. Zašto kod životinja koje dišu kožom sluznica kože mora biti vlažna?

9. Opiši način na koji biljke dišu.

10. Usporedi stanično disanje sa procesom vrenja.

11. Usporedi brzinu kretanja životinja sa količinom oslobođene energije u stanicama.

12. Navedi nekoliko bolesti dišnog sustava koje uzrokuju virusi/bakterije.

13. Opiši kako se izvodi Heimlichov zahvat ako je došlo do gušenja kod odrasle osobe.

14. Opiši kako nastaje glas.

15. Opiši pokus kojim smo dokazali koji su sastojci izdahnutog zraka.